**Peter Bu** (\* 26. máj 1940, Bratislava – † 24. marec 2022, Poissy) bol slovenský divadelný kritik, teoretik a organizátor divadelných festivalov. Bol členom francúzskej strany zelených a slobodomurárskeho rádu Veľký Orient Francúzska. V roku 1993 obnovil slobodné murárstvo na Slovensku, konkrétne lóžu Humanizmus.

Životopis
---------

Peter Bu sa narodil 26. mája v Bratislave. Vyštudoval dramaturgiu na Vysokej škole múzických umení v Bratislave. Neskôr pôsobil ako divadelný kritik a teoretik. Od roku 1963 do roku 1968 bol zamestnancom Slovenskej akadémie vied. Titul kandidáta vied získal v decembri 1968.

V rokoch 1968 – 1972 pokračoval v štúdiu na Parížskej univerzite, kde sa zameral na dejiny sovietskej politiky. V neprítomnosti bol v Česko-Slovensku odsúdený na dva roky väzenia za „nenavrátenie zo zahraničia". V roku 1975 získal francúzske občianstvo.

V mene Francúzskeho inštitútu režíroval divadelné podujatia vo Francúzsku, Nemecku, Holandsku, Belgicku, Tunisku, Maroku a v bývalom Česko-Slovensku. Na Avignonskom festivale v roku 1977 mal na starosti programovú sekciu mímov a klaunov. Bol umeleckým riaditeľom ďalších festivalov pantomímy, pouličných predstavení a predstavení pre deti.

V rokoch 1987 až 2002 bol riaditeľom Medzinárodného festivalu pantomímy v Périgueux – *Mimos*.

V rokoch 1972 – 2007 bol usporiadateľom divadelných zájazdov a početných festivalov vo Francúzsku a v iných európskych mestách, venovaných najmä pohybovému divadlu, umeniu pre deti, alebo predstaveniam vo verejných priestoroch: ulice, ale aj továrenské haly, nádražia a pod.

Rok 2007 ho spája s marseillskou kandidatúrou o titul „Hlavné európske kultúrne mesto 2013", za ktorého slovenskú časť zodpovedal.

Zomrel 24. marca 2022 vo francúzskom meste Poissy vo veku 81 rokov.

Slobodné murárstvo
------------------

Slobodomurárstvo bolo v Česko-Slovensku zakázané v rokoch 1938 až 1945 a opäť po komunistickom prevrate v roku 1948. Od roku 1989 Veľký Orient Francúzska pracoval na obnove slobodomurárstva v krajinách strednej a východnej Európy. V roku 1993 sa Peter Bu na žiadosť Jacquesa Oreficea, hodnostára Veľkého Orientu Francúzska, podieľal na znovuzavedení slobodomurárstva na Slovensku a bol jedným zo zakladateľov lóže Humanizmus.

Publikácie
----------

### Články a štúdie

*Stanislavský*, In: Slovenské Divadlo, SAV, Bratislava, 10/1962.

*O pantomime*, In: Slovenské Divadlo, SAV, Bratislava, 1965.

*Stanislavský 1950 – 1954 v URSS a v Československu*, doktorská práca, SAV, Bratislava, 1968. Resumé: «Le Siècle Stanislavski», éd. Bouffonneries n°18, Lecouture, 1989.

*Mimovia, klauni a XXe storočie In*: Gestus, Wien 1982, Mime Journal, Ed. Pomona College Theatre Departement, Claremont, 91711 California, 1983, Slovenské divadlo, SAV Bratislava, roč. 39, 1991, č. 3

*Nenásilná obrana: sen alebo stratégia?***:** Pour compléter la gamme des moyens défensifs: Non-violence, rêve ou stratégie? In: Revue Militaire Générale, Editions Berger-Levrault, Paris, 1971 (skrátena verzia), In: Wehrkunde, Verlag Europaïsche Wehrkunde GmbH, München, 7/1971.

*Les langages de signes, de symboles et de l'art, Humanisme, suivi de L'art – territoire de liberté*, La Chaîne d’Union, éditions Edimaf, Paris, 2000, 2003 a 2007.

*O nevyhnutnosti odovzdávania poznatkov*, In: *Slovenské divadlo*, SAV, Bratislava, 2013.

### Knihy

Otravné (?) myšlienky o ženách – a mužoch

Referencie
----------

1. ↑  SUDOR, Karol. Peter Bu: Divadlo nám umožňuje chápať, kto sme. *sme.sk* (Bratislava: Petit Press), 2008-03-04. Dostupné online [cit. 2023-05-11]. ISSN 1335-4418.
2. 1 2  KERNOVÁ, Mirka. Slobodomurári - na Slovensku sú tri slobodomurárske lóže. *sme.sk* (Bratislava: Petit Press), 2005-11-24. Dostupné online [cit. 2023-05-11]. ISSN 1335-4418.
3. ↑   *Aktuality : Kabinet divadla a filmu SAV na výstave Divadlo, vášeň, telo, hlas* [online]. Bratislava: Slovenská akadémia vied, 2005-05-02, [cit. 2023-05-11]. Dostupné online.
4. ↑  *Dehors - Dedans: Peter Bu ou l'ivresse théâtrale*, la Nouvelle République, 5 juin 1995
5. ↑  Journal officiel du 20/7/1975, Ministère du Travail, NAT. 2208 X T75 94 DT 26 75 11 846
6. ↑  CATHERINE HUMBLOT.. *L'art du mime* [online]. lemonde.fr, 1981-02-11, [cit. 2023-05-11]. Dostupné online.
7. ↑  *Silence parlant* revue Scéna, Praha, 6 août 1991.
8. ↑  MARCELLE MICHEL.. *De la pantomime au théâtre gestuel TOUT PASSE PAR LE CORPS* [online]. lemonde.fr, 1977-08-04, [cit. 2023-05-11]. Dostupné online.
9. ↑  *Mémoire de festivals. Entretien avec Peter Bu, Revue de la Bibliothèque nationale de France*, 2012, n°40. *Mimos*, article de Raymonde Temkine,. Dictionnaire encyclopédique du théâtre, éd. Bordas, Paris. *From the Greek mimes to Marcel Marceau and beyond*, *A Chronicle of the Many Visages of Mime in the Theatre.* Annette Lust, Scarecrow Press, USA, 2002.
10. ↑  matchID deces. *Moteur de recherche des décès* [online]. deces.matchid.io, [cit. 2023-05-11]. Dostupné online.
11. ↑   *Périgueux : Peter Bu, ancien directeur du festival Mimos, n’est plus* [online]. sudouest.fr, 2022-04-07, [cit. 2023-05-11]. Dostupné online.
12. ↑  JANCURA, Vladimír. Za všetko mohli (a môžu) slobodomurári. *pravda.sk* (Bratislava: OUR MEDIA SR), 2014-07-23. Dostupné online [cit. 2023-05-11]. ISSN 1336-197X.
13. ↑  MONDE, Le. *Le Siècle Stanislavski En attendant la vérité* [online]. lemonde.fr, 1988-11-03, [cit. 2023-05-11]. Dostupné online.
14. ↑  Revue militaire générale, éditions Berger – Levrault, 10/1971, (version réduite), publié également par l'hebdomadaire Détective (texte entier) et la revue militaire allemande Wehrkunde, Verlag Europaïsche Wehrkunde, München, 7/1971.
15. ↑  BÚ, Peter. O nevyhnutnosti odovzdávania poznatkov. *Slovenské divadlo* (Bratislava: Ústav divadelnej a filmovej vedy Centra vied o umení SAV), 2013, roč. 61, čís. 3, s. 344 – 351. Dostupné online [cit. 2023-05-11]. ISSN 0037-699X.
16. ↑  BU, Peter. *Pensées agaçantes (?) sur les femmes – et les hommes* [online]. blogs.mediapart.fr, [cit. 2023-05-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Peter Bu**

Autoritné údaje: * BnF: 16323896q
* NK ČR: xx0172085
* VIAF: 309576080